Andrés Henestrosa

Andrés Henestrosa Morales (30. marraskuuta 1906 Ixhuatán – 10. tammikuuta 2008) oli meksikolainen kirjailija, runoilija ja historiantutkija. 

Henestrosa oli zapotec-kielten äidinkielinen puhuja ja teki huomattavaa työtä niiden kielenhuollon parissa. Hän opiskeli Latinalaisen Amerikan suurimmassa yliopistossa, Meksikon kansallisessa autonomisessa yliopistossa. 

Henestrosa oli Academia Mexicana de la Lenguan jäsen, ja hänellä oli lisäksi poliittinen ura. Hänet valittiin vuonna 1982 Oaxacasta Partido Revolucionario Institucionalin edustajaksi Meksikon senaattiin. Hän vietti 100-vuotispäiväänsä syksyllä 2006 ja eli vielä tammikuuhun 2008.

Meksikolaiset kirjailijat
Meksikolaiset runoilijat
Meksikolaiset poliitikot
Yli satavuotiaiksi eläneet meksikolaiset
Vuonna 1906 syntyneet
Vuonna 2008 kuolleet